[{"text_idx": "#000003", "text": "Artur Talvik: need ajavaod on vo\u0303imsad vaod, mis ja\u0308a\u0308vad igaveseks Eesti rahvale"}, {"text_idx": "#000004", "text": "25. juulil surnud telelegend Mati Talvik saadeti ta\u0308na viimsele teele telemajast. Mati Talviku poeg Artur Talvik pakkis telelegendi a\u0308rasaatmisel talle kaasa su\u0308mboolse kohvri."}, {"text_idx": "#000005", "text": "\"Tavaliselt aitas su kohvrit pakkida ema, siis kui sa la\u0308ksid kuhugi reisile, ta\u0308na la\u0308hed sa va\u0308ga pikale reisile ja sealt sa ei tule enam tagasi. Ja see kohver, mis sa endaga kaasa vo\u0303tad, on va\u0308ga suur. Me lapsed, kolleegid, paljud su so\u0303brad ja paljud Eesti inimesed tulid appi seda kohvrit pakkima,\" u\u0308tles Talvik."}, {"text_idx": "#000006", "text": "Artur Talvik loetles, et sinna kohvrisse pakiks ta kaasa \"Kanal 13\" - esimese suurema saate, mida Talvik Eesti Televisioonis juhtis. Samuti peegli, aga mitte liikluspeegli. \"Sulle ei meeldinud taha vaadata, sa tahtsid edasi vaadata. Isegi kui sa tegid neid ajaloosarju, sa tegid neid sellepa\u0308rast, et ra\u0308a\u0308kida, et sellised asjad on elus su\u0308ndinud ja seal tulevikus me vo\u0303iksime mo\u0303ningaid asju korrata, mo\u0303ningaid asju vo\u0303iksime mitte ja\u0308rgi teha,\" u\u0308tles Talvik."}, {"text_idx": "#000007", "text": "Talvik pakkis isale kaasa ka ka\u0308okella, kus on ha\u0308sti palju head muusikat, mis on Mati Talviku saadetes ko\u0303lanud. Lisaks to\u0308o\u0308riistad, luubi ja vinkli. \"Oh, selle luubiga saad sa vaadata sealt u\u0308levalt seda va\u0308ikest rahvakildu, seda ainult u\u0308ht miljonit. Saad vaadata nende hingede sisse, nagu sa tegid igapa\u0308evaselt ja avasid neid hingi. Saad o\u0308elda meile siin ko\u0303igile, et Eesti peab olema mitmeva\u0308rviline, mitte mustvalge. Ja vaatevinkel, see huvitav vaatenurk, mis sul ko\u0303ikidele asjadele oli, sellest me ja\u0308a\u0308me ilma, aga mingi ja\u0308lg kindlasti ja\u0308a\u0308b meie su\u0308dametesse,\" u\u0308tles Talvik."}, {"text_idx": "#000008", "text": "Artur Talvik lubas isale kaasa anda tu\u0308kikese Lo\u0303okese ta\u0308navast, kuhu ja\u0308a\u0308b elama Mati Talviku ema, o\u0303de, abikaasa, poeg ja o\u0303etu\u0308tred. \"See on olnud su kodu, see kodu on na\u0308inud palju,\" u\u0308tles Talvik. \"Neid lugusid on nii palju, mida selle kohvri sisse panna. Need on u\u0308lemere lood, u\u0308lemere lugusid teeb sulle nu\u0308u\u0308d su tu\u0308tar kaugetel maadel. A\u0308ra muretse, ta teeb neid ha\u0308sti,\" u\u0308tles Artur Talvik."}, {"text_idx": "#000009", "text": "\"Ka\u0308rakat me sulle kaasa ei anna ja seda sa tead isegi, sest sa said sellest aru viimastel aastatel ja see on a\u0308ge, et sa sellest aru said. Jah, seda pole vaja, sa saad muidu ka hakkama,\" lausus Talvik."}, {"text_idx": "#000010", "text": "Talvik u\u0308tles, et see kohver, mis sai kaasa pakitud, on suurem kui nii mo\u0303nelgi teisel teletegijal. \"Need asjad, mis me sulle kaasa paneme, on vastu pidanud ajaproovile. Mo\u0303ned asjad on ku\u0308ll eetrisse la\u0308inud ja meil ei ole nendest koopiaid. See on uskumatu, mismoodi sa oskasid ku\u0308nda vagusid, meeletuid, vo\u0303imsaid vagusid. 176 vagu said valmis. Sa teadsid, et vaol on algus ja vaol on lo\u0303pp, aga sa tegid neid ikka juurde. Need on ajavaod, need on vo\u0303imsad vaod, mis ja\u0308a\u0308vad igaveseks Eesti rahvale,\" ra\u0308a\u0308kis Artur Talvik."}, {"text_idx": "#000012", "text": "Su\u0308gisel on eetris Mati Talviku viimased \"Ajavaod\", kolm osa lo\u0303petasid kolleegid"}, {"text_idx": "#000019", "text": "Video: Tallinna loomaaia ja\u0308a\u0308karud nautisid talvero\u0303o\u0303me"}, {"text_idx": "#000023", "text": "Mart Avi avaldas singli \"Village Affairs\""}, {"text_idx": "#000025", "text": "ETV saatejuhid jagasid \"Ringvaates\" na\u0308tsumeenutusi"}, {"text_idx": "#000027", "text": "Madonna eluloofilm ja\u0308i teadmata ajaks pooleli"}, {"text_idx": "#000029", "text": "Carri Ginter: va\u0308hk muutis mind rahulikumaks ja ta\u0308nulikumaks, aga ka kannatamatumaks"}, {"text_idx": "#000032", "text": "Selgus Eesti Laulu finaali esinemisja\u0308rjekord"}, {"text_idx": "#000033", "text": "Neljapa\u0308eva o\u0303htul selguvad Eesti muusikaauhindade vo\u0303itjad"}, {"text_idx": "#000035", "text": "Galerii: Minimal Windi debu\u0308u\u0308talbumi esitluskontsert"}, {"text_idx": "#000037", "text": "Galerii: \"Eesti ma\u0308ngu\" avasaates astuvad vo\u0303istlustulle armastatud muusikud"}, {"text_idx": "#000039", "text": "Galerii: Eesti Laulu teine poolfinaal"}, {"text_idx": "#000040", "text": "Galerii: Eesti Laulu teise poolfinaali proovid"}, {"text_idx": "#000043", "text": "Eesti u\u0308hel mo\u0303jukamal so\u0303jablogijal on sadu tuhandeid ja\u0308lgijaid u\u0308le maailma"}, {"text_idx": "#000046", "text": "\"Pealtna\u0308gija\": a\u0308rimees pakub ku\u0308tusemahuteid, riik ei vo\u0303ta vedu"}, {"text_idx": "#000047", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]